VonHvaDo
Von Hva Do (圓和道, Won Hwa Do) – santykinai naujas tradicinis rytų kovos menas, kurį 1972 m. Pietų Korėjoje įkūrė meistras Bong-Ki Han. Pavadinimas iš Korėjiečių kalbos verčiamas kaip „apskritas harmonijos kelias“. Šio meno išskirtinis bruožas apskritimais pagrįsti judėsiai, kurie naudojami praktiškai visuose Von Hva Do koviniuose ir sveikatingumo technikose (mankšta, smūgiai, spyriai kojomis bei metimai). Tai leidžia racionaliai panaudoti energiją, padeda išvengti traumų, o merginų rankose šis menas tampa gracingu ir grakščiu. Vonhvado dažnai lyginamas su Hapkido bei Taekkyeon kovos menais, kurie taip pat yra korėjietiški kovos stiliai. Nepaisant to, kad šie stiliai yra panašūs tam tikrais aspektais, pagrindinis Vonhwado judesys (hadang hvedžong gong bang, 하단/상단 회전공방) yra labai unikalus ir nėra sutinkamas kituose stiliuose.